**8/11/2020**

**Η Γαλλική Επανάσταση (σελ.16-19)**

Η Γαλλική κοινωνία ήταν οργανωμένη σε τρεις τάξεις: ο κλήρος και οι ευγενείς, οι οποίοι είχαν προνόμια, ενώ οι αστοί και οι αγρότες (η τρίτη τάξη) είχαν μόνο υποχρεώσεις (πλήρωναν φόρους). Μάλιστα οι φτωχότεροι άνθρωποι της τρίτης τάξης ζούσαν σε άθλιες συνθήκες.

Αξίζει να σημειωθεί πως η Τρίτη τάξη αποτελούσε το 98% του πληθυσμού της Γαλλίας και ως εκ τούτου ήταν παράλογο να μην μπορούν να έχουν πολιτικά δικαιώματα.

Αυτό προκάλεσε μία δυσαρέσκεια στην τρίτη τάξη και έτσι συγκλήθηκε η συνέλευση των τάξεων από τον Λουδοβίκο τον 16ο. Όμως, ενώ η τρίτη τάξη ζήτησε προνόμια, ο βασιλιάς ζήτησε να πληρώσουν και άλλους φόρους. Τότε η Τρίτη τάξη (αστοί, αγρότες και εργάτες) σχημάτισε την εθνική συνέλευση και ορκίστηκε να συντάξει Σύνταγμα ενάντια στη θέλησή του βασιλιά.

Αυτά οδήγησαν στον ξεσηκωμό του λαού στις 14 Ιουλίου του 1789 και στην κατάληψη της Βαστίλης (φυλακές βασανιστηρίων). Αυτή η μέρα αποτελεί την εθνική γιορτή των Γάλλων. Σε αυτό το κλίμα ψηφίστηκε η «Διακήρυξη των Δικαιωμάτων του Ανθρώπου και του Πολίτη» βασισμένη στις αρχές του Διαφωτισμού.

Παράλληλα, εκείνο το διάστημα γεννήθηκαν τα πολιτικά ρεύματα ,η δεξιά το κέντρο και η αριστερά. Επίσης δημιουργήθηκαν και πολιτικές οργανώσεις ,λέσχες, οι οποίες διέδιδαν τις πολιτικές ιδέες μέσα από φυλλάδια και εφημερίδες. Το 1791 ψηφίστηκε το πρώτο σύνταγμα εγκαθιδρύοντας το πολίτευμα της Συνταγματικής Μοναρχίας. Ο λαός ήταν κυρίαρχος αλλά μόνο όσοι είχαν περιουσία και όχι γυναίκες. Ορίστηκε νομοθετική συνέλευση (Βουλή). Την εκτελεστική εξουσία είχαν ο βασιλιάς και έξι υπουργοί, ενώ η δικαστική εξουσία έγινε ανεξάρτητη. Πριν την είχε ο βασιλιάς. Παρόλ’αυτά δεν έλειψαν τα προβλήματα και οδήγησαν στη συνέχεια σε πιο ραγδαίες εξελίξεις. Ένα χρόνο μετά εγκαθιδρύθηκε στη Γαλλία και για πρώτη φορά στην Ευρώπη το πολίτευμα της αβασίλευτης δημοκρατίας, το οποίο σφραγίστηκε με τον αποκεφαλισμό του βασιλιά και της βασίλισσας.